Source: http://njt.hu/cgi_bin/njt_doc.cgi?docid=96044.255277
Timestamp: 2019-09-21 15:50:31
Document Index: 25215676

Matched Legal Cases: ['§12', '§13', '§14', '§16', '§18', '§20', '§ 469']

A Kormány a hulladékgazdálkodásról szóló 2000. évi XLIII. törvény (a továbbiakban: Hgt.) 59. §-a (1) bekezdésének b) pontjában kapott felhatalmazás alapján a következőket rendeli el:
a)1 a betétdíjas termékre, annak gyártójára,
b) a gyártó által betétdíjas termékké minősített termék forgalmazójára, valamint
c) a betétdíjas termékkel kapcsolatos tevékenységekre.
a)2 betétdíjas termék: „betétdíjas termék” megjelöléssel gyártott, illetve forgalmazott termék vagy a termék csomagolása, amelynek e megjelöléssel történő gyártását, illetve első forgalomba hozatalát az Országos Környezetvédelmi és Természetvédelmi Főfelügyelőségnek (a továbbiakban: Főfelügyelőség) bejelentették;
b) betétdíj: a betétdíjas termék árával együtt felszámított, annak visszaváltásakor a forgalmazónak, illetve visszaváltójának maradéktalanul visszafizetett díj.
A gyártó és a forgalmazó kötelezettsége
3. § (1) A gyártó termékét, valamint termékének csomagolását – meghatározott helyre történő visszajuttatásának ösztönzése érdekében – betétdíjas termékké minősítheti.
(2) A gyártó az (1) bekezdésben foglaltak esetén köteles
a)3 a betétdíjas terméken vagy annak címkéjén a „betétdíjas termék” megjelölés feltüntetéséről gondoskodni,
b)4 a betétdíjas terméket a forgalmazótól visszaváltani és számára a betétdíjat megfizetni, továbbá
c) a betétdíjas termék visszaváltáskori állapotára vonatkozó követelményeket meghatározni, amelyek nem zárhatják ki a rendeltetésszerű használatából eredő változások esetén a betétdíjas termék visszaváltását.
(3)5 A betétdíjas termék visszaváltását oly módon, és rendszerességgel kell ellátni, hogy az a forgalmazó kötelezettségének teljesítését és működését ne akadályozza.
4. § (1)6 A forgalmazó a betétdíjas termék fogyasztótól való visszaváltását a termék forgalmazásának feltételeivel azonos módon, folyamatosan, és – a (2) bekezdésben foglalt kivétellel – teljes nyitvatartási időben köteles biztosítani a betétdíjas termék forgalmazásának helyén, illetve az erre kijelölt helyen. A legalább 200 m2 alapterületű üzlettel rendelkező forgalmazó a forgalmazás helyén köteles a betétdíjas termék visszaváltását biztosítani.
(2)7 Amennyiben a betétdíjas termék visszaváltására kijelölt hely nem azonos a forgalmazás helyével, a visszaváltásra kijelölt hely nyitvatartási idejére
a) egy forgalmazó által kijelölt hely esetén a betétdíjas terméket forgalmazó üzlet nyitvatartási ideje szerinti,
b)8 több forgalmazó által kijelölt hely esetén a betétdíjas terméket forgalmazó üzletek nyitvatartási idején belül, munkanapokon legalább 6 óra
időtartamot kell biztosítani oly módon, hogy helyének felkeresése se okozzon jelentős nehézséget a fogyasztók számára.
(3)9 A forgalmazó köteles az általa forgalmazottal azonos jellemzőkkel bíró, azonos rendeltetésű, egy terméktípusba tartozó betétdíjas termék 7. § a) pontja szerint közzétett betétdíját a termék visszaváltójának megfizetni.
(4)10 A betétdíjas termék visszaváltásakor a forgalmazó köteles készpénzben visszafizetni a betétdíj összegét, vagy a fogyasztó kérésére újabb termékvásárlás esetén azt a vételárba beszámítani.
(5) A betétdíj összegét a számlán, a betétdíjas termék árától elkülönítve kell feltüntetni.
(6)11 Amennyiben a gyártó felhagy a betétdíjas termék gyártásával, a 7. § d) pontjában foglalt időtartam lejártát követően legalább egy hónapig köteles a forgalmazótól a betétdíjas terméket visszaváltani.
5. §12
6. §13 A gyártó az e rendelet szerinti kötelezettség keletkezését követő 15 napon belül nyilvántartásba vétel céljából köteles a Főfelügyelőségnek bejelenteni a következő adatokat:
a) a gyártó nevét, székhelyét, adószámát,
b) a betétdíjas termék megnevezését,
c) amennyiben a betétdíjas termék azonosító számmal vagy GTIN számmal rendelkezik, a termék azonosító számát, illetve GTIN számát és
d) a csomagolás kivételével a betétdíjas termék Kombinált Nómenklatúra szerinti vámtarifaszámát.
6/A. §14 (1)15 A bejelentést tevő gyártókról a Főfelügyelőség nyilvántartást vezet. A nyilvántartás a 6. §-ban meghatározott adatokat tartalmazza. A nyilvántartás – a természetes személyazonosító adatok kivételével – közhiteles hatósági nyilvántartásnak minősül.
(2) A nyilvántartásba vett adatokban történő változásokat, valamint a betétdíjas termék gyártásának megszüntetését a gyártó a változás bekövetkeztétől számított 15 napon belül köteles a Főfelügyelőségnek bejelenteni.
(3) A Főfelügyelőség törli a nyilvántartásból a gyártót, ha a betétdíjas termék gyártását megszünteti.
(4) A Főfelügyelőség a nyilvántartásában szereplő adatokról, valamint az azokban bekövetkező változásokról tájékoztatja a Nemzeti Fogyasztóvédelmi Hatóságot, a Nemzeti Adó- és Vámhivatalt, továbbá az Országos Hulladékgazdálkodási Ügynökséget. A Főfelügyelőség az interneten, nyilvánosan, bárki számára hozzáférhető módon, naprakészen közzéteszi az (1) bekezdés szerinti nyilvántartást.
6/B. §16
A fogyasztók tájékoztatására vonatkozó rendelkezések17
7. §18 A fogyasztók tájékoztatása érdekében a forgalmazó a betétdíjas termék forgalmazásának helyén, valamint – a c) pont kivételével – a visszaváltásra kijelölt helyen köteles közzétenni:
a) a betétdíjas termékek megnevezését és a betétdíj mértékét,
b) a betétdíj visszafizetéséhez szükséges, a visszaváltandó betétdíjas termék állapotára vonatkozó, a gyártó által meghatározott követelményeket,
c) ha a visszaváltás nem a forgalmazás helyén történik, a visszaváltásra kijelölt hely (helyek) nevét, címét és nyitvatartási idejét, továbbá
d) a visszaváltás feltételeinek változását a változások előtt legalább három hónappal.
Eljáró hatóságok19
8. §20 (1)21 A gyártó bejelentési kötelezettségének teljesítését a Főfelügyelőség ellenőrzi, és eljár azok megsértése esetén.
(2) A 3. § (2) bekezdésének a) pontjában, a 4. § (5) bekezdésében és a 7. §-ban foglalt rendelkezések megsértése esetén a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvényben (a továbbiakban: Fttv.) meghatározott hatóság jár el, ha a jogsértés az Fttv. 2. § a) pontja értelmében vett fogyasztót érint. A hatóság az Fttv.-ben meghatározott szabályok szerint jár el.
(3)22 A 4. § (1)–(4) bekezdésében foglalt rendelkezések megsértése esetén a fogyasztóvédelmi hatóság jár el, ha a jogsértés a fogyasztóvédelemről szóló 1997. évi CLV. törvény (a továbbiakban: Fgytv.) 2. § a) pontja értelmében vett fogyasztót érint. A fogyasztóvédelmi hatóság az Fgytv. szabályai szerint jár el.
(3) A rendelet tervezetének a műszaki szabványok és szabályok terén történő információszolgáltatási eljárás megállapításáról szóló, a 98/48/EK irányelvvel módosított 98/34/EK európai parlamenti és tanácsi irányelv 8–10. cikkében előírt egyeztetése megtörtént.
1 Az 1. § a) pontja a 441/2012. (XII. 29.) Korm. rendelet 9. § (4) bekezdés a) pontja szerint módosított szöveg.
2 A 2. § a) pontja a 182/2009. (IX. 10.) Korm. rendelet 432. § (1) bekezdésével megállapított, az 527/2013. (XII. 30.) Korm. rendelet 33. §-a szerint módosított szöveg.
3 A 3. § (2) bekezdés a) pontja a 217/2008. (VIII. 29.) Korm. rendelet 10. § (5) bekezdés a) pontja szerint módosított szöveg.
4 A 3. § (2) bekezdés b) pontja a 441/2012. (XII. 29.) Korm. rendelet 9. § (3) bekezdés a) pontja szerint módosított szöveg.
5 A 3. § (3) bekezdése a 441/2012. (XII. 29.) Korm. rendelet 9. § (3) bekezdés b) pontja szerint módosított szöveg.
6 A 4. § (1) bekezdése a 217/2008. (VIII. 29.) Korm. rendelet 10. § (1) bekezdésével megállapított és a 441/2012. (XII. 29.) Korm. rendelet 9. § (3) bekezdés c) pontja szerint módosított szöveg.
7 A 4. § (2) bekezdése a 441/2012. (XII. 29.) Korm. rendelet 9. § (3) bekezdés d) pontja szerint módosított szöveg.
8 A 4. § (2) bekezdés b) pontja a 217/2008. (VIII. 29.) Korm. rendelet 10. § (5) bekezdés c) pontja szerint módosított szöveg.
9 A 4. § (3) bekezdése a 217/2008. (VIII. 29.) Korm. rendelet 10. § (2) bekezdésével megállapított szöveg.
10 A 4. § (4) bekezdése a 441/2012. (XII. 29.) Korm. rendelet 9. § (3) bekezdés e) pontja szerint módosított szöveg.
11 A 4. § (6) bekezdése a 217/2008. (VIII. 29.) Korm. rendelet 10. § (5) bekezdés e) pontja, a 441/2012. (XII. 29.) Korm. rendelet 9. § (4) bekezdés b) pontja szerint módosított szöveg.
12 Az 5. §-t és az azt megelőző alcím címet a 441/2012. (XII. 29.) Korm. rendelet 9. § (4) bekezdés c) pontja hatályon kívül helyezte.
13 A 6. § a 182/2009. (IX. 10.) Korm. rendelet 432. § (2) bekezdésével megállapított szöveg. E módosító rendelet 687. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
14 A 6/A. §-t a 182/2009. (IX. 10.) Korm. rendelet 432. § (2) bekezdése iktatta be, szövege a 441/2012. (XII. 29.) Korm. rendelet 9. § (1) bekezdésével megállapított szöveg.
15 A 6/A. § (1) bekezdése a 203/2013. (VI. 14.) Korm. rendelet 6. §-ával megállapított szöveg.
16 A 6/B. §-t a 182/2009. (IX. 10.) Korm. rendelet 432. § (2) bekezdése iktatta be, hatályon kívül helyezte a 441/2012. (XII. 29.) Korm. rendelet 9. § (4) bekezdés d) pontja.
17 A 7. §-t megelőző alcím címe a 441/2012. (XII. 29.) Korm. rendelet 9. § (3) bekezdés f) pontja szerint módosított szöveg.
18 A 7. § a 217/2008. (VIII. 29.) Korm. rendelet 10. § (3) bekezdésével megállapított, nyitó szövegrésze a 441/2012. (XII. 29.) Korm. rendelet 9. § (3) bekezdés g) pontja szerint módosított szöveg.
19 A 8. §-t megelőző alcím a 217/2008. (VIII. 29.) Korm. rendelet 10. § (4) bekezdésével megállapított szöveg.
20 A 8. § a 217/2008. (VIII. 29.) Korm. rendelet 10. § (4) bekezdésével megállapított szöveg.
21 A 8. § (1) bekezdése a 441/2012. (XII. 29.) Korm. rendelet 9. § (2) bekezdésével megállapított szöveg.
22 A 8. § (3) bekezdése a 351/2010. (XII. 30.) Korm. rendelet 140. §-a szerint módosított szöveg.
23 A 8. § (5) bekezdését a 182/2009. (IX. 10.) Korm. rendelet 433. §-a hatályon kívül helyezte. E módosító rendelet 687. § (1) bekezdése alapján a rendelkezést a 2009. október 1. napját követően indult vagy megismételt eljárásokban kell alkalmazni.
24 A 9. § (2) bekezdését a 118/2008. (V. 8.) Korm. rendelet 1. § 469. pontja hatályon kívül helyezte.